CELEX: 62019TN0547
Language: bg
Date: 2019-07-31 00:00:00
Title: Дело T-547/19: Жалба, подадена на 31 юли 2019 г. — Sarantos и др./Парламент и Комисия

25.11.2019   
            
            
               BG
            
            
               Официален вестник на Европейския съюз
            
            
               C 399/70
            
         
      Жалба, подадена на 31 юли 2019 г. — Sarantos и др./Парламент и Комисия
      (Дело T-547/19)
      (2019/C 399/88)
      Език на производството: гръцки
      
         Страни
      
      
         Жалбоподатели: Archimandritis Sarantis Sarantos (Маруси, Гърция) и още 6 жалбоподатели (представител: C. Papasotiriou, avvocato)
      
         Ответник: Европейски парламент и Европейска комисия
      
         Искания
      
      Жалбоподателите молят Общия съд:
      
                  —
               
               
                  да отмени регламента на Европейския парламент и на Съвета от 20 юни 2019 година относно референции 2018/0104 (COD) и Lex 1939/PE-CONS 70/19, повишаване на сигурността на личните карти на гражданите на Съюза и на документите за пребиваване, издавани на гражданите на Съюза и на членовете на техните семейства, които упражняват правото си на свободно движение (1);
               
            
                  —
               
               
                  да осъди ответниците да заплатят разноските по производството.
               
            
         Основания и основни доводи
      
      Жалбоподателите изтъкват четири основания в подкрепа на жалбата.
      
                  1.
               
               
                  Първо основание: обжалваният регламент накърнява човешкото достойнство, личен живот и свобода, както и правото на защита на личните данни и правото да се иска изрично съгласие от лицето за всяко обработване на такива данни.
               
            
                  2.
               
               
                  Второ основание: обжалваният регламент накърнява свободата на съвестта и религията на жалбоподателите, в нарушение, наред с останалото, на член 10, параграф 1 от Хартата на основните права на Европейския съюз.
               
            
                  3.
               
               
                  Трето основание: като налага задължителното придобиване на електронната лична карта без предварителното съгласие на гражданите, обжалваният регламент накърнява правото на отказ на жалбоподателите поради горепосочените конкретни мотиви, свързани със свободата на съвестта и религията, в нарушение на член 10, параграф 2 от Хартата на основните права на Европейския съюз.
               
            
                  4.
               
               
                  Четвърто основание: засягайки свободата на съвестта и религията на жалбоподателите, обжалваният регламент в нарушение на член 1 от Хартата на основните права на Европейския съюз накърнява същевременно тяхното човешко достойнство, тъй като свободата на съвестта и религията е основно негово проявление.
               
            
         (1)  Регламент (ЕС) 2019/1157 на Европейския парламент и на Съвета от 20 юни 2019 година относно повишаване на сигурността на личните карти на гражданите на Съюза и на документите за пребиваване, издавани на гражданите на Съюза и на членовете на техните семейства, които упражняват правото си на свободно движение (ОВ L 188, 2019 г., стр. 67).